Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 NI A LUM LUM |IGI.DIB| LUH HA SUD SUD 
 TUR EŠ₂ KA NI AN RI E NE 
 GUD |AB₂×ŠA₃| TUK |AK×ERIN₂| A DU BA 
 EN <unk> AN |GIŠ.NE@s.GA.ME.U.U.U| AB@g KI TA SAL KA GA 
 AB@g KI GA LU₂ BA TIL |HI×AŠ₂| BA PA 
 LU₂ U₂ GU BA AN |UMUM×KASKAL| ŠA₃ |IGI.UR|...
 |EZEN×BAD| DA SU MU...
 LU₂ A A TUM |SI.A| GI₄ IGI...
 |HI×AŠ₂| IM MA TIL ŠA₃ IM MA PA 
 ZAG NAM TIL LA SAG IM GI₄ A 
 |AB×GAL| KUR NAM GU₂ KA KID LU₂ LA BA AN TAK₄ TAK₄ A 
 SUD DA KUR RA LA BA AN |GI%GI| BI A 
 |GA₂×AN| LA KUR RA LA BA AN ŠU₂ ŠU₂ A 
 ZAG GURUŠ TIL LA SAG TIL LA BI EŠ₂ LA BA RA AB |LAGAR@g.DU| NE A 
 ZI |GA₂×AN| |U.KA| MU AN |SAL.TUG₂| GUL KA A A MU...
 AN MU AN EN KI EN...
...ME...TA 
...
...RU 
...KAK KAK <unk> BI EŠ₂ GA |A.AN| TIL 
...RU BA...
...KA MU NA |UMUM×KASKAL| E 
...I IN KU₄ KU₄ NE EN 
...GAN DA AN ZU 
...I IN KU₄ KU₄ NE EN 
 AN UD GAN DA AN ZU 
 KUR RA DIM₂ MA BI AN UD |HI×BAD| 
...DIM₂ MA BI DUN AN UD |HI×BAD| 
 AN UD AN NA KID MUŠ₃ ZA KUR MU KALAM@g KEŠ₂ 
 SAG IL₂ LA MU KALAM@g DU 
 AN |GIŠ.NE@s.GA.ME.U.U.U| EN KUL AB KI KID ŠU NI PA KU₃ KA NA BA AB TAB 
 AN UD KUR EŠ₂ I IN KU₄ KU₄ NE EN GAN ME EN A₂ |MU&MU| MU 
 KUR EREN TAR I IN KU₄ KU₄ NE EN...A₂ |MU&MU| MU 
...
...A MI |U.GUD| |U.GUD| DIM₂...GABA RA RA 
 7(DIŠ) |HI×BAD| MA NIM DIM₂ NI GIR₂ GIR₂ RI A₂ BI EŠ₂ LU₂ NU UB GUR E 
 E NE NE AN NA |3×AN| LA ME |U.U.U| KI A |HI×AŠ₂| RA AN ZU ME |U.U.U| 
 AN NA |3×AN|...
 KI A KASKAL |LAM×(KUR.RU)| KI...
...GIR₃ BAL ZU ME |U.U.U| 
 TU HU DIM₂ AB LAL KUR RA ZU ME |U.U.U| 
 MA₂ |GA₂×NUN&NUN| MA₂ |GA₂×NUN&NUN| |HI×AŠ₂| SAG GA₂ KA GAN MU E NI DU DU MU NE 
...URU NI A ZI GA BA NI IB GAR 
...KUL AB KI A SI KA BA NI IN RA 
 URU DAM TUK DAM ZU EŠ₂ TUR TUK TUR ZU EŠ₂ 
 UR SAG ZU UR SAG NU ZU 
 DAM NU TUK TUR NU TUK 
 LU₂ |HI×AŠ₂| A LU₂ AN |GIŠ.NE@s.GA.ME.U.U.U| DA A₂ MU EŠ₂ HU MU KALAM@g AK |U.U.U| 
 LUGAL URU TA BA RA |UD.DU| 
 AN |GIŠ.NE@s.GA.ME.U.U.U| KUL AB KI TA BA RA |UD.DU| 
 KUR GIŠ EREN TAR DA GIR₃ IM MA AB KU BI 
 |HI×AŠ₂| SAG DIŠ E IN TI IN BAL GIŠ EREN ŠA₃ GA NI...
...MIN |HI×BAD| MA IN TI IN BAL GIŠ EREN ŠA₃ GA NI NU MU NI IN |IGI.RU| 
...3(DIŠ) |HI×BAD| MA IN TI IN BAL GIŠ EREN ŠA₃ GA NI NU MU NI IN |IGI.RU| 
...4(DIŠ) |HI×BAD| MA IN TI IN BAL GIŠ EREN ŠA₃ GA NI NU MU NI IN |IGI.RU| 
...IN TI IN BAL GIŠ EREN ŠA₃ GA NI NU MU NI IN |IGI.RU| 
...IN TI IN BAL GIŠ EREN ŠA₃ GA NI NU MU NI IN |IGI.RU| 
 |HI×AŠ₂| SAG 7(DIŠ) |HI×BAD| MA BAL E DA NI GIŠ EREN ŠA₃ GA NI IM MA NI IN |IGI.RU| 
 AN |GIŠ.NE@s.GA.ME.U.U.U| GIŠ EREN NA AL PA GI 
 ARAD DA NI EN KI HI E PA MU KALAM@g IGI AK E 
 TUR URU NA MU KALAM@g NE |DU&DU| |U.U.U| A 
 GU RU MA MU NI IB DU BU NE 
 UD BI A UR SAG UR SAG RA |IGI.DIB| MU KALAM@g NA TE 
 ME NE...ŠU GUR DIM₂ I IM TE 
 NA₂...DI MA NI NA₂ 
 |IGI.DIB|...
...
...KA...
...NI NA₂...
 EN <unk> AN |GIŠ.NE@s.GA.ME.U.U.U| EN EŠ₂...
 KUR...|GIŠ.MI|...
 <unk>...
 AN |GIŠ.NE@s.GA.ME.U.U.U| I IM ZI MA SAR DA 
 I IM BU LUH |IGI.DIB| DI GA |A.AN| 
 IGI NI ŠU NE IN KIN GAR ME GAR SUD GA |A.AN| 
 ZI |GA₂×AN| |U.KA| GA₂ AN |SAL.TUG₂| GUL KA A A |U.KA| GA₂ KU₃...
 AN MU...
...
...ŠA₃...
 UR SAG E IGI NI IGI PIRIG GA₂ |HI×BAD| 
 <unk> A NI A MI |U.GUD| |U.GUD| DAM 
 SAG KI NI GIŠ GI NE |KA×GAR| E LU₂ NU TE GA₂ DAM 
 |KA×ME| A NI UR MAH LU₂ |KA×GAR| DIM₂ TIL NU ŠAR₂ RA GI DAM 
 UR SAG E |A₂.KAL| NU MU E DA IG NE |A.AN| MU KALAM@g DA IG 
 ARAD DA NI EN KI HI E KA MU NA |UMUM×KASKAL| E 
...
 ZI |GA₂×AN|...A A GA₂...
 AN MU...<unk> ZA...
 UR SAG...
 GIR₃...SU E BU...
 GIR₃...SU E BU...
...
...|IGI.DIB| MU NI IN KU₄ 
...|GA₂×AN| |U.KA| GA₂...A A |U.KA| GA₂ KU₃ AN LUGAL TUR DA 
...AN EN KI...MU NI IN |UD.DU| 
 UR SAG KUR RA KU A ZU GAN ZU |A.AN| 
 GIR₃ TUR TUR ZU UŠ SU E BU TUR TUR...
...GAL GAL...
...KUR...
...
...|HI×AŠ₂| SAG GA₂...
...7(DIŠ) |HI×BAD| MA...
 DA GA NA BA TE PI A NI TAG NE IN RA 
 SAG KI MU KALAM@g DA AN |URU×GU| UŠ KA MU KALAM@g DA UD UD 
 |GUD×KUR| KU BA DIM₂ <unk> MU NI IN RU 
 UR SAG KU BA DIM₂ |A₂.MUŠ₃| MU NI IN LAL 
 UR SAG E |A.IGI| IM MA AN |IGI.RU| IGI@g IGI@g NI GA₂ GA₂ 
 HU PI PI |A.IGI| IM MA AN |IGI.RU| IGI@g IGI@g NI GA₂ GA₂ 
 UR SAG E LUL MU E SUM ŠU SI MU E DI NAM |NE.RU| MU E TAR 
 ZI |GA₂×AN|...AN |SAL.TUG₂| GUL KA A A ZU KU₃ AN LUGAL TUR DA 
...<unk> ZA MU E NI |UD.DU| 
...|EŠ₂.BU.NUN.EŠ₂.TU| MU NI RU 
...|A₂.MUŠ₃|...
...TUR EŠ₂ RA ŠA₃ GA NI |GA₂×SAL|...
 ARAD DA NA EN KI HI RA KA MU KALAM@g NA |UMUM×KASKAL| E 
 GA₂ NAM MA UR SAG RA ŠU GA |A.AN| BAR RI EN NE EN 
 LU₂ ZU ME GAN A DUR₂ KASKAL LA IGI ME IB DUH NE A LU₂ ZU ME GAN A 
...GAN A |LAGAB.LAGAB| MU GAN IM MI IL₂ LI 
...
 ARAD DA A NI EN KI HI E MU KALAM@g NA NI IB GI₄ GI₄...
...DIM₂ MA NU TUK 
...NU TUK 
...NU TUK 
 UR SAG KU BA ŠU BAR RA |A.AN| 
 EN KU BA MI KISAL EŠ₂ GUR RA |A.AN| 
 |HI×NUN.ME| KU BA HI LI EŠ₂ GUR RA |A.AN| 
 UD |U.GUD| NI A TA A BA A IGI IM MI IN DUH 
 KASKAL KUR RA MU E NE IB...<unk>...<unk> 
 GIR₃ KUR RA MU E NE IB |GU%GU| |GU%GU| E 
...|GA₂×AN| |IGI.DIB| TU DA...
...
 |GA₂×AN| TU DA MU |HI×AŠ₂| RU UM KUR RA 
 A A TU DA MU |HI×AŠ₂| RU UM |HI×AŠ₂| SAG GA₂ 
 AN UD AŠ MU NE KUR RA MU KALAM@g NE EN KU EN 
 AN |GIŠ.NE@s.GA.ME.U.U.U| HU PI PI RA KA MU KALAM@g NA |UMUM×KASKAL| E 
...<unk>...
...

Provide the transliteration.

<SURFACE>
i₃-a lum-lum u₃-luh-ha sud-sud
dumu-gir₁₅ giri₁₇-zal diŋir-re-e-ne
gud lipiš-tuku me₃-a gub-ba
en <unk> {d}gilgameš₂ unug{ki}ta mi₂ dug₄-ga
unug{ki}ga lu₂ ba-uš₂ ur₅ ba-sag₃
lu₂ u₂-gu ba-an-de₂ šag₄ hul...
bad₃-da su-ŋu₁₀...
lu₂ a-a ib₂-dirig-ge₄ igi...
ur₅ im-ma-uš₂ šag₄ im-ma-sag₃
zag nam-til-la saŋ im-gi₄-a
irigal kur nam-gu₂-ka-ke₄ lu₂ la-ba-an-da₁₃-da₁₃-a
sud-da kur-ra la-ba-an-gib-be₂-a
daŋal-la kur-ra la-ba-an-šu₂-šu₂-a
zag ŋuruš til-la saŋ til-la-bi-še₃ la-ba-ra-ab-ed₃-de₃-a
zi ama ugu-ŋu₁₀ {d}nin-sumun₂-ka a-a-ŋu₁₀...
diŋir-ŋu₁₀ {d}en-ki en...
...me...ta
...
...šub
...du₃-du₃ <unk> bi-še₃ ga-am₃-til
...šub-ba...
...gu₃ mu-na-de₂-e
...i-in-ku₄-ku₄-de₃-en
...he₂-da-an-zu
...i-in-ku₄-ku₄-de₃-en
{d}utu he₂-da-an-zu
kur-ra dim₂-ma-bi {d}utu-kam
...dim₂-ma-bi šul {d}utu-kam
{d}utu an-na-ke₄ suh₁₀ za-gin₃ mu-un-keše₂
saŋ il₂-la mu-un-ŋen
{d}gilgameš₂ en kul-aba{ki}ke₄ šu-ni ŋidru kug giri₁₇-na ba-ab-tab
{d}utu kur-še₃ i-in-ku₄-ku₄-de₃-en he₂-me-en a₂-tah-ŋu₁₀
kur-erin-kud i-in-ku₄-ku₄-de₃-en...a₂-tah-ŋu₁₀
...
...a-ŋi₆ du₇-du₇-gin₇...gaba ra-ra
7(diš)-kam-ma nim-gin₇ i₃-ŋir₂-ŋir₂-re a₂-bi-še₃ lu₂ nu-ub-gur-e
e-ne-ne an-na mul-la-me-eš ki-a har-ra-an zu-me-eš
an-na mul...
ki-a kaskal aratta{ki}...
...ŋiri₃-bal zu-me-eš
tum₁₂{mušen}gin₇ ab-lal kur-ra zu-me-eš
ma₂-ur₃-ma₂-ur₃ hur-saŋ-ŋa₂-ka he₂-mu-e-ni-tum₂-tum₂-mu-ne
...iri-ni-a zig₃-ga ba-ni-ib-ŋar
...kul-aba{ki}a si gu₃ ba-ni-in-ra
iri dam tuku dam zu-še₃ dumu tuku dumu-zu-še₃
ur-saŋ zu ur-saŋ nu-zu
dam nu-tuku dumu nu-tuku
lu₂ ur₅-a lu₂ {d}gilgameš₂-da a₂-ŋu₁₀-še₃ hu-mu-un-ak-eš
lugal iri-ta ba-ra-e₃
{d}gilgameš₂ kul-aba{ki}ta ba-ra-e₃
kur{ŋiš}erin-kud-da ŋiri₃ im-ma-ab-dab₅-be₂
hur-saŋ 1(diš)-e in-di₃-in-bal {ŋiš}erin šag₄-ga-ni...
...2(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...3(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...4(diš)-kam-ma in-di₃-in-bal {ŋiš}erin šag₄-ga-ni nu-mu-ni-in-pad₃
...in-di₃-in-bal {ŋiš}erin šag₄-ga-ni nu-mu-ni-in-pad₃
...in-di₃-in-bal {ŋiš}erin šag₄-ga-ni nu-mu-ni-in-pad₃
hur-saŋ 7(diš)-kam-ma bal-e-da-ni {ŋiš}erin šag₄-ga-ni im-ma-ni-in-pad₃
{d}gilgameš₂ {ŋiš}erin-na al-sag₃-ge
arad-da-ni en-ki-du₁₀-e pa mu-un-ši-ak-e
dumu iri-na mu-un-de₃-re₇-eš-a
gu-ru-ma mu-ni-ib-gub-bu-ne
ud-bi-a ur-saŋ ur-saŋ-ra u₃-mu-un-na-te
me-lem₄...šu-gur-gin₇ i-im-te
nu₂...silim-ma i₃-nu₂
u₃...
...
...gu₃...
...i₃-nu₂...
en <unk> {d}gilgameš₂ en-še₃...
kur...ŋissu...
<unk>...
{d}gilgameš₂ i-im-zig₃ ma-mu₂-da
i-im-bu-luh u₃-sa₂-ga-am₃
igi-ni šu bi₂-in-gur₁₀ niŋ₂-me-ŋar sug₄-ga-am₃
zi ama ugu-ŋa₂ {d}nin-sumun₂-ka a-a ugu-ŋa₂ kug...
diŋir-ŋu₁₀...
...
...šag₄...
ur-saŋ-e igi-ni igi piriŋ-ŋa₂-kam
<unk> a-ni a-ŋi₆ du₇-du₇-dam
saŋ-ki-ni ŋiš-gi bi₂-gu₇-e lu₂ nu-teŋ₃-ŋe₂₆-dam
eme-a-ni ur-mah lu₂ gu₇-gin₇ uš₂ nu-šar₂-ra-ge-dam
ur-saŋ-e usu nu-mu-e-da-ŋal₂ ne-am₃ mu-un-da-ŋal₂
arad-da-ni en-ki-du₁₀-e gu₃ mu-na-de₂-e
...
zi ama...a-a-ŋa₂...
diŋir-ŋu₁₀...<unk> za...
ur-saŋ...
ŋiri₃...{kuš}e-sir₂...
ŋiri₃...{kuš}e-sir₂...
...
...u₃-mu-ni-in-kur₉
...ama ugu-ŋa₂...a-a ugu-ŋa₂ kug {d}lugal-ban₃-da
...{d}en-ki...mu-ni-in-e₃
ur-saŋ kur-ra tuš-a-zu he₂-zu-am₃
ŋiri₃ tur-tur-zu-uš {kuš}e-sir₂ tur-tur...
...gal-gal...
...kur...
...
...hur-saŋ-ŋa₂...
...7(diš)-kam-ma...
da-ga-na ba-te ŋeštug-a-ni tibir bi₂-in-ra
saŋ-ki mu-un-da-an-guru₅-uš zu₂ mu-un-da-zalag-zalag
am dab₅-ba-gin₇ <unk> mu-ni-in-šub
ur-saŋ dab₅-ba-gin₇ aškud₂ mu-ni-in-la₂
ur-saŋ-e er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
hu-wa-wa er₂ im-ma-an-pad₃ šeₓ(IGI@g)-šeₓ(IGI@g) i₃-ŋa₂-ŋa₂
ur-saŋ-e lul mu-e-sig₁₀ šu si mu-e-sa₂ nam-erim₂ mu-e-kud
zi ama...{d}nin-sumun₂-ka a-a-zu kug {d}lugal-ban₃-da
...<unk> za mu-e-ni-e₃
...saman₂ mu-ni-šub
...aškud₂...
...dumu-gir₁₅-ra šag₄-ga-ni arhuš...
arad-da-na en-ki-du₁₀-ra gu₃ mu-un-na-de₂-e
ŋa₂-nam-ma ur-saŋ-ra šu ga-am₃-bar-re-en-de₃-en
lu₂ zu-me he₂-a dur₂ kaskal-la igi me-eb-du₈-de₃-a lu₂ zu-me he₂-a
...he₂-a kilib₃-ŋu₁₀ he₂-em-mi-il₂-le
...
arad-da-a-ni en-ki-du₁₀-e mu-un-na-ni-ib-gi₄-gi₄...
...dim₂-ma nu-tuku
...nu-tuku
...nu-tuku
ur-saŋ dab₅-ba šu bar-ra-am₃
en dab₅-ba ŋi₆-par₄-še₃ gur-ra-am₃
gudug dab₅-ba hi-li-še₃ gur-ra-am₃
ud ul-le₂-a-ta a-ba-a igi im-mi-in-du₈
kaskal kur-ra mu-e-de₃-eb...<unk>...<unk>
ŋiri₃ kur-ra mu-e-de₃-eb-suh₃-suh₃-e
...ama u₃-tud-da...
...
ama tud-da-ŋu₁₀ hur-ru-um kur-ra
a-a tud-da-ŋu₁₀ hur-ru-um hur-saŋ-ŋa₂
{d}utu dili-ŋu₁₀-ne kur-ra mu-un-de₃-en-tuš-en
{d}gilgameš₂ hu-wa-wa-ra gu₃ mu-un-na-de₂-e
...<unk>...
...